stanford-oval/wikipedia huggingface dataset:
לוויין ריגול

לוויין ריגול הוא לוויין המיועד לאיסוף מודיעין צבאי.
הלוויין הישראלי "אופק 3"
הסוגים העיקריים של לווייני ריגול, לפי סוג המידע שהם אוספים, הם:
לווייני צילום - מצוידים במצלמה טלסקופית גדולה, המאפשרת לצלם את פני כדור הארץ ברזולוציה גבוהה במיוחד.
לווייני האזנה - מצוידים באנטנות, המאפשרות לקלוט מגוון רחב של שידורים.
לווייני מכ"ם - לוויינים הכוללים מערכת מכ"ם, שתפקידה לייצר הדמיה של פני השטח. בעוד שלמכ"ם קרקעי יש אנטנה גדולה (היחס בין המפתח לסין אורך הגל קובע את הרזולוציה המרבית הניתנת להשגה), היכולה להגיע במקרים מסוימים לאורך של מאות מטרים - מכ"ם מאפשר שימוש באנטנה קטנה הנמצאת בתנועה, כדי לדמות אנטנה הרבה יותר גדולה. לוויין הוא פלטפורמה אידיאלית לטכנולוגיה זו: מהירותו העצומה - 7 עד 8 ק"מ בשנייה – שוות ערך לאנטנה באורך דומה - מאפשרת להשיג רזולוציה של עשרות סנטימטרים, ללא תלות במזג האוויר בכדור הארץ, וכמובן תוך אפשרות פעולה בלילה, ואף חדירה דרך מיסוך עשן.
לווייני התרעה על שיגורי טילים בליסטיים - קולטים את החום הרב המוקרן מהמנוע הרקטי החזק של הטיל הבליסטי, ומספקים התרעה מידית על עצם השיגור, ובנוסף גם על מקומו של המשגר ועל מסלול הטיל ועל נקודת הפגיעה המשוערת שלו.
מבחינת החוק הבינלאומי, אפשרות ההצבה של לוויין ריגול מעל שטחה של מדינה שאיננה בהכרח זו ששיגרה אותו מעוגנת בעובדה שהחלל, בגובה של מעל 100 קילומטרים מעל פני כדור הארץ, נחשב לטריטוריה נייטרלית. עובדה זו מהווה יתרון חשוב בהפעלת הלוויין ככלי גלוי לאיסוף מידע משטח אויב, מאחר שעצם הצבתו לא מהווה הפרה של הריבונות של האויב, ואינה יכולה להיחשב כעילה למלחמה.
היסטוריה

בשנת 1955 חיל האוויר של ארצות הברית הזמין תכנון אמצעי ריגול שיאפשרו צילום שטח. בתחילת שנות ה-60 של המאה ה-20 חיל הפעיל תוכניות SAMOS ו-MIDAS שלא זכו להצלחה רבה. בעקבות כך הוחלט להקים משרד הסיור הלאומי שיהיה אחראי על הנושא. בתוכנית הראשונה של המשרד היה מיזם קורונה.
בברית המועצות הוחלט להתחיל בתכנון לוויני ריגול בשנת 1959. בשנת 1962 שוגר בהצלחה לוויין מדגם זניט.
בסין החלו לפתח לווייני ריגול בשנות ה-70 של המאה ה-20. לוויין ראשון מדגם FSW שוגר בהצלחה בשנת 1974.
ישראל שיגרה לראשונה לוויין עם יכולת צילום בשנת 1995. אופק 3 שירת את צורכי מערכת הביטחון עד לשנת 2000.
ראו גם

תצלום לוויין
כוכב דמוי שמש

איור המשווה את השמש (שמאל) עם הכוכב τ בלווייתן (ימין), כאשר τ בלווייתן מעט קטן וקר יותר
כוכב דמוי שמש (מאנגלית: solar analog, נקרא גם אנלוג שמשי) הוא כוכב הדומה בתכונותיו לשמש. תכונות הנמדדות לקביעת הידמותו של כוכב לשמש הן מסה, סיווג ספקטרלי, מתכתיות, טמפרטורה, סוג המערכת של הכוכב,  כוכבי לכת המקיפים אותו והשתייכותו לסדרה הראשית. מציאת כוכב הדומה לשמש הוא מרכיב חשוב במציאת כוכב לכת דמוי ארץ, כלומר כוכב לכת הדומה בתנאי סביבתו לכדור הארץ.
סיווג על פי מאפיינים

ניתן לסווג את הכוכבים הדומים ביותר לשמש לפי מאפייניהם שנמדדים בתצפיות. ישנן שלוש קבוצות של כוכבים הדומים לשמש: כוכבים מסוג שמש, כוכבים דמויי שמש ותאומי שמש, כאשר הראשונה היא הכללית ביותר והאחרונה היא המחמירה ביותר. הקריטריונים בכל קבוצה הם:
| סיווג ספקטרלי לפי אינדקס צבע וטמפרטורה> אינדקס צבע | סיווג ספקטרלי לפי אינדקס צבע וטמפרטורה> סיווג ספקטרלי | סיווג ספקטרלי לפי אינדקס צבע וטמפרטורה> צבע |
| --- | --- | --- |
| -0.30 | B0 | כחול |
| -0.01 | A0 | לבן-כחלחל |
| 0.32 | F0 | לבן |
| 0.53 | F8 | לבן-צהבהב |
| 0.60 | G0 | צהבהב |
| 0.65 | G3 | צהוב |
| 0.81 | K0 | כתום |
| 1.37 | M0 | אדום |
סיווג על פי מאפיינים > כוכבים מסוג שמש

בקטגוריה זו נכללים כוכבים העונים על הדרישות הבאות:
הם כוכבים מהסדרה הראשית.
הם נמצאים בטווח  0.48-0.80 בשיטה הפוטומטרית  B-V, הקרויה גם אינדקס צבע. בשיטה זו נמדדת הבהירות של כוכב עם פילטר הרגיש לתחום של האור הנראה ומסומנת באות  V, והבהירות שלו עם פילטר הרגיש לאור כחול שמסומנת באות  B. הפרש הבהירויות  B-V נותן ערך מספרי שמשמעותו הוא הצבע של הכוכב, וכך ניתן לו הסיווג הספקטרלי שלו. כוכב בעל צבע לבן ייתן את הערך 0, כוכב בעל צבע אדום יותר ייתן ערך חיובי וכוכב בעל צבע כחול יותר ייתן ערך שלילי. בצד שמאל מצויה טבלה לסיכום, כאשר הטווח המתאים לכוכב מסוג שמש מודגש בצבע ירוק.
סיווג על פי מאפיינים > כוכבים דמויי שמש

קטגוריה זו מהווה קבוצה מצומצמת יותר מבין הכוכבים מסוג שמש, והדרישות שלה הן:
טמפרטורה בטווח של  \pm 500K מטמפרטורת השמש ( 5785K).
מתכתיות בטווח  0.5-2.0 מזו של השמש ( 1.69\%). מתכתיות היא מדד לכמות היסודות הכבדים יותר ממימן והליום בכוכב. כאשר לכוכב מתכתיות גבוהה יותר, כלומר הוא מכיל כמות גדולה של יסודות כבדים, ניתן לשער שגילו צעיר יותר מכוכב בעל מתכתיות נמוכה. החשיבות בפרמטר זה היא מציאת כוכב שגילו דומה לגיל השמש.
גיל הכוכב הוא בסדר גודל של הסדרה הראשית. גיל כוכב נמדד החל מהרגע בו הוא מתחיל להתיך מימן להליום ונכנס לסדרה הראשית, וכאשר לא נותר בו מימן הוא יוצא מן הסדרה הראשית. על מנת שכוכב ייחשב כדמוי שמש עליו להתיך בליבתו מימן.
הכוכב הוא כוכב בודד, כלומר הוא לא חלק ממערכת מרובת כוכבים.
סיווג על פי מאפיינים > תאומי שמש

זוהי הקטגוריה המצומצמת ביותר מבין השלוש, והיא כוללת כוכבים כמעט זהים לשמש. דרישותיה הן:
טמפרטורה בטווח  \pm 10K מטמפרטורת השמש ( 5785K).
מתכתיות בטווח  10^{\pm 0.05} מזו של השמש ( 1.69\%).
גיל הכוכב בטווח  \pm 1\times 10^{9} מגיל השמש ( 4.5\times 10^{9}).
הכוכב הוא כוכב בודד.
סיווג על פי התאמה להתיישבות

| --- | --- |
 :  ראו גם – כוכב לכת דמוי ארץ
ניתן לסווג את הכוכבים לקבוצה של מערכות שמתאימות להתיישבות אנושית או של חיים מורכבים מסוג אחר, תוך כדי התייחסות למאפיינים של המערכת כולה ולא במאפייני הכוכב בלבד. מערכת כזו תצטרך לענות על הדרישות הבאות:
גיל הכוכב וגיל כוכב הלכת לפחות 3 מיליארד שנה. הסיבה לכך היא שהתפתחות חיים מורכבים על פני כוכב לכת דורשת מיליארדי שנים.
הכוכב שייך לסדרה הראשית, כלומר הוא מתיך מימן להליום. בנוסף, הכוכב עדיין שייך לסדרה הראשית לאחר 3 מיליארד שנה מהגעתו לסדרה הראשית. במילים אחרות, אם כוכב מתיך את כל המימן שלו בפרק זמן של פחות מ-3 מיליארד שנים אפשר לסנן אותו מן הרשימה.
לכוכב יש אזור ישיב קבוע ויציב שאינו משתנה בתכיפות. במערכת מרובת כוכבים לא סביר שכוכב לכת ארצי יהיה בעל מסלול יציב בתחום האזור הישיב, אלא הוא יקבל קרינה ברמה משתנה ולא יציבה מן הכוכב ומסלולו עלול להיות מוסט בשל שינויים בכבידה שפועלת עליו.
לכוכב מאפיינים המתאימים להיווצרות כוכבי לכת, וכוכבי לכת ארציים בפרט. צריך לפחות 0.4 מן המתכתיות של השמש כדי ליצור כוכב לכת ארצי.
ראו גם

כוכב לכת דמוי ארץ
כוכב
הערות שוליים

1 2 3 4  Solar-Type Stars: Basic Information on Their Classification and Characterization (אנגלית)
↑  מקור ההסבר על אינדקס צבע (אנגלית)
↑  נתוני אינדקס הצבע והסיווג הספקטרלי המתאים להם (אנגלית)
1 2 3 4 5  מתוך הערך שמש בוויקיפדיה
↑  A Catalog of Nearby Habitable Stellar Systems
כרמן מליס

| --- | --- |

 לידה:  16 באוגוסט 1885 קליארי, ממלכת איטליה 
 פטירה:  19 בדצמבר 1967 (בגיל 82) Longone al Segrino, איטליה 
 מוקד פעילות:  איטליה, ממלכת איטליה 
 סוג קול:  סופרן 
 שפה מועדפת:  איטלקית 
 
כרמן מליס (באיטלקית: Carmen Melis, ‏1885, קאליארי - 19 בדצמבר 1967, לונגונה אל סגרינו) הייתה זמרת סופרן איטלקייה ומורה.
חייה

מליס הייתה תלמידה של אנטוניו קוטוני והופיעה לראשונה ב"איריס" של מסקאני בתיאטרו קוצ'ה בנובארה, בגיל 20. לאחר זמן קצר החלה לשיר במאדאם באטרפליי, טוסקה ולה בוהם. התאמתה לתפקידי פוצ'יני משכה אליה את תשומת לבו של המלחין עצמו, שלימד אותה באופן אישי את תפקיד מיני באופרה "הנערה מן המערב", תפקיד ששרה בשנת 1911 בבוסטון. בבית האופרה המלכותית, קובנט גארדן בלונדון, בשנת 1913, שרה ב"ליצנים" של רוג'רו לאונקוואלו מול אנריקו קארוזו וב-1917 הופיעה לראשונה בלה סקאלה ב-Il macigno של ויקטור דה סאבאטה. מעל לכל נודעה כסופרן וריזמו, ומן השחקניות המזמרות המעניינות ביותר בראשית המאה ה-20.
בסביבות 1935 סיימה את קריירת השירה שלה והקדישה את כל זמנה להוראה. היא השפיעה רבות על תלמידתה רנאטה טבאלדי, שאמרה פעם על מליס, "כל מה שהייתי צריכה ללמוד לבימה, למדתי ממנה."
הקלטות

הקלטות של מליס נדירות, אומנם, אבל הקלטה משנת 1929 של "טוסקה" המלאה, מלה סקאלה עם פיירו פאולי ואפולו גרנפורטה, בניצוח קארלו סאבאינו, מצויה על גבי תקליטור, VAI AUDIO 1076-2.
"התלמידה והמורה" הוא שמו של תקליטור המכיל אריות בביצוע מליס וטבאלדי, בחברה הרוסית פונו אנטרפרייז FONO 1056
לחם ארז

סמליל הרשת
הסמליל הראשון עד 2006
הסמליל השני מ-2006 עד ינואר 2012
לחם ארז היא רשת ישראלית של חנויות לממכר לחם ומוצרים נוספים (חלק מהסניפים משמשים גם כבתי קפה או מסעדות).
בבתי הקפה נמכרים מיני לחם הנאפים ביד, ללא חומרים משמרים או משפרי אפייה.
הרשת, שהוקמה בשנת 1996, קרויה על שם השף ארז קומרובסקי, מייסד הרשת, ומי שנחשב[דרוש מקור] כמחולל המהפכה שהתרחשה במטבח הישראלי בשנות ה-90 - המעבר ממיני לחם פשוטים למיני לחם יוקרתיים. רוב מוצרי הרשת מיוצרים במאפייה המרכזית, הממוקמת באזור התעשייה בנתניה.
בעל השליטה הנוכחי בלחם ארז הוא גיורא נפתלי, מבעלי מי עדן.
ביולי 2008 הודיעה לחם ארז על מיזוג בינה ובין רשת קופי בין. הרשת הממוזגת תמנה 41 סניפים, כאשר שני המותגים ימשיכו להתקיים באופן נפרד ומבודל תחת ניהול משותף.
בנובמבר 2008 פורסמו בעיתונות הכלכלית ידיעות על כך ששתי הרשתות מנהלות משא ומתן למכירת שתיהן כרשת ממוזגת לחברה מתחום המזון. לפי הידיעות, המגעים למיזוג בין שתי החברות לא הבשילו לכדי עסקה בשל חילוקי דעות הנוגעים לכיסוי חובות הרשתות, ולכן הן פתחו במשא ומתן עם גוף שלישי.
באוגוסט 2010 נקלעה הרשת לקשיים כספיים והגישה בקשה להקפאת הליכים.
לחם ארז הגישה עתירה לבג"ץ בשנת 2002, ביחד עם עמותת הרוב הציוני, בדרישה לצמצום תחולת חוק חג המצות ("חוק החמץ") באופן שיאפשר לה מכירת דברי חמץ במהלך חג הפסח גם ביישובים שרוב תושביהם יהודים. כיום (2018) מרבית סניפיה כשרים.
הערות שוליים

↑  עדי דברת, קופי בין ולחם ארז במשא ומתן למכירתן בעסקת חבילה; מנכ"ל קופי בין פרש מתפקידו, באתר TheMarker‏, 10 בנובמבר 2008
↑  ליטל דוברוביצקי, רשת לחם ארז הגישה בקשה להקפאת הליכים, באתר ynet, 10 באוגוסט 2010
↑  אפרת וייס, לחם ארז עתר לבג"ץ נגד "פקחי החמץ", באתר ynet, 21 במרץ 2002
ערך זה הוא קצרמרבנושא מזון. אתם מוזמנים לתרום לוויקיפדיה ו.
לויס רויו

| --- | --- |

 לידה:  20 במאי 1954 (בן 70) Olalla, ספרד 
 תקופת הפעילות:  מ-1979 
 תחום יצירה:  ציור 
 פרסים והוקרה:  פרס אינקפוט (2015) 
 www.luisroyo.com
 
לויס רויו
לויס רויו (בספרדית: Luis Royo; נולד ב-20 במאי 1945) הוא צייר מצליח בסגנון הציור הפנטזי. עבודותיו היוו השראה ללהקות מטאל רבות. ציוריו התפרסמו בעיקר על גבי עטיפות של תקליטורים ועל עטיפות ספרים.
לובאבה בנת אל-חארת'

| --- | --- |
 לידה:  593 מכה, ערב הסעודית 
 פטירה:  655 (בגיל 62 בערך) 
 מדינה:  Medina community, ח'ליפות ראשידון 
 השקפה דתית:  אסלאם 
 בן או בת זוג:  אל-עבאס 
 
לובאבה בנת אל-חארת' (בערבית: لبابة بنت الحارث, 593–655), הידוע גם בכנויה "אום פָדְל", הייתה אחת מהצחאבה.
משפחה

לובאבה הייתה אחות של מימונה בנת אלחארת', זינב בנת חוזימה אסמאא בנת עומייס, וסלמא בנת עומייס. בעלה היה אל-עבאס בן עבד אל-מוטליב, וילדיה היו פדל, עבדאללה אבן אל-עבאס, עוביידאללה, קת'ם, אום חביב, מעבד, ועבד אל-רחמן. אמה הייתה הנד בנת עוף בן זהיר, ואביה היה אל-חארת' אבן חזן.
פטירה

לובאבה נפטרה בשנת 655, בתקופת שלטונו של עות'מאן בן עפאן.
ראו גם

עלי בן אבי טאלב
אבו בכר
הערות שוליים

↑  Albakr Allatifi, THE COMPANION: Lubabah Bint Al Harith RA, THE COMPANION, ‏Wednesday
↑  Lubaba_bint_al-Harith, wikimili
↑  Zahrat Ash Shams, The one who hit Abu Lahb with a pole – Umm al-Fadl, Zahrat Ash Shams, ‏2018-05-20 (באנגלית)
↑  Luhaba, R.Udaygiri Village Polpulation and Location | Ourhero.In, ourhero.in
| --- | --- |
בקרת זהויות :  TDVİA: ummul-fazl
לובאצ'וב

| --- | --- |
סמל לובאצ'ובסמל לובאצ'וב

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  לובאצ'וב
 שפה רשמית:  פולנית 
 תאריך ייסוד:  1214
 שטח:  25.73 קמ"ר
 אוכלוסייה:  ‏
  ‑ בעיירה:  11,619 (31 במרץ 2021)
 קואורדינטות:  50°10′N 23°7′E﻿ / ﻿50.167°N 23.117°E﻿ / 50.167; 23.117
 אזור זמן:  UTC+1
 http://www.lubaczow.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילובאצ'וב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטילובאצ'וב(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהלובאצ'וב(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהלובאצ'וב  he tabBackground:;tabBorder:#aaa;defaultTab:0;
 
לובאצ'וב (בפולנית: Lubaczów) היא עיירה בפרובינציית פודקרפצקיה שבפולין, באזור גליציה המערבית, שבה התקיימה עד השואה קהילה יהודית גדולה.
תולדות היישוב

לובאצ'וב נזכרת לראשונה בשנת 1214[דרושה הבהרה], ובשנת 1376 הוענקו לה זכויות עיר. בשנת 1672, במהלך המלחמה הפולנית-עות'מאנית, התרחש בסמוך לעיירה קרב מרכזי.
בחלוקת פולין בשנת 1772 נכללה העיירה בתחום גליציה ההיסטורי, בחלקה האוסטרי, ולאחר מלחמת העולם הראשונה נכללה בתחום הרפובליקה הפולנית השנייה.
יהודי לובאצ'וב

לפני מלחמת העולם הראשונה התקיימה בעיירה קהילה יהודית גדולה ובה מוסדות חינוך, אגודות מקצועיות, פעילות ספרותית ופוליטית ענפה, בתקופת המלחמה שרפו קוזקים את כל החלק היהודי בעיירה, רצחו יהודים רבים ולא איפשרו לכבות את החנויות והמחסנים השייכים ליהודים.
בין מלחמות העולם נמנו בעיירה כ-2,000 יהודים, כמחצית תושביה, והתקיימה בה פעילות ציבורית יהודית. בשנת 1931 נרצחה בעיירה משפחה יהודית שלמה בידי אנטישמים מקומיים. בספטמבר 1939 נכבשה העיירה בידי הצבא האדום.
זמן קצר לאחר פרוץ מבצע ברברוסה נכבשה העיירה בידי הגרמנים, ואלו הטילו על יהודיה גזירות שונות, ובסתיו 1942 ריכזו את יהודי היישוב ואת יהודי כפרי הסביבה בגטו שהוקם בעיירה, אשר מספר יושביו הגיע לכ-6,300 איש. כעבור זמן לא רב נסגרו שערי הגטו, ויושביו החלו להישלח למחנה ההשמדה בלז'ץ. בד בבד פשטה בגטו מגפת טיפוס הבהרות, שהפילה חללים רבים.
ב-6 עד 8 בינואר 1943 נערכה בגטו שבעיירה אקציית חיסול, בה נורו כל יושביו ליד עיירה הסמוכה דכנוב (אנ'). לאחר מכן ערכו הגרמנים והאוקראינים מצוד שיטתי אחר יהודים מהגטו שנמלטו מהאקציה.
ערים תאומות

גרמניה טושטדט (אנ'), גרמניה
אוקראינה יבוריב, אוקראינה
הונגריה ארד, הונגריה
סלובקיה סוברנצה, סלובקיה
הערות שוליים

↑  להרחבה על החורבן בלובאצ'וב במלחמת העולם הראשונה ועל התנכלות הקוזקים לקהילה, ראו: ש. אנ-סקי, חורבן היהודים  בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט–1929. עמ' 176–178.
| --- | --- |
בקרת זהויות :  NLI: 987007491967905171  GND: 4290983-1  LCCN: no2001053490  MusicBrainz: 9e9eb3a5-1ae5-48c5-8b8d-7b56f2b17478  NKC: ge573832  VIAF: 131680532   WorldCat (עם VIAF): 131680532 
בית הקברות היהודי בלובאצ'וב.
ינס לקמן

| --- | --- |

 לידה:  6 בפברואר 1981 (בן 43) גטבורג, שוודיה
 שם לידה:  ינס מרטין לקמן
 מקום הקמה:  גטבורג 
 מוקד פעילות:  שוודיה 
 תקופת הפעילות:  מ-2000
 מקום לימודים:  Schillerska gymnasiet 
 עיסוק:  זמר, מלחין ומוזיקאי
 סוגה:  אינדי, אינדי פופ
 כלי נגינה:  זמרה, גיטרה, יוקולילי
 חברת תקליטים:  Service Secretly Canadian
 jenslekman.com
 פרופיל ב-IMDb
 
ינס מרטין לקמן (בשוודית: Jens Martin Lekman; נולד ב-6 בפברואר 1981 בגטבורג, שוודיה) הוא זמר, מלחין ומוזיקאי שוודי הידוע ביצירת מוזיקת פופ גיטרות רוויה בסימפולים וכלי מיתר, עם מילות שירים הנוטות להיות שנונות, רומנטיות ומלנכוליות. שיריו של לקמן מושפעים ממוזיקאים כמו מוריסי, ג'ונתן ריצ'מן ובל וסבסטיאן, ולעיתים קרובות הוא מושווה לסטפין מריט (סולן מגנטיק פילדס), דייוויד ביירן וסקוט ווקר.
קריירה מוזיקלית

בין 2000 ל-2003 הקליט והפיץ לקמן את רוב חומריו באופן פרטי על גבי דיסקים צרובים. מכיוון שאחד משיריו באותה תקופה נקרא Rocky Dennis' Farewell Song to the Blind Girl ("שיר הפרידה של רוקי דניס לנערה העיוורת"), בהשפעת הסרט "מסכה", התייחסו אל לקמן בשוגג בשם "רוקי דניס". לקמן אמר כי מדובר היה ב"טעות": "מישהו חשב שזה שמי האמיתי כי כתבתי עליו שיר, ואז הרדיו אימץ את השם ולא הייתה לי הזדמנות לשנות את זה". לקמן יישב את הבלבול ב-2004 עם הוצאת מיני-אלבום בשם Rocky Dennis in Heaven.
ב-2003 הוציא לקמן באופן עצמאי מיני-אלבום נוסף בפורמט תקליט 7 אינץ' בשם Maple Leaves. בזכות הפצת ההקלטה גם על גבי דיסקים בעזרת חברת התקליטים העצמאית Service Records משוודיה באותה שנה, הפך לקמן לאמן ידוע במדינה. השירים Maple Leaves ו-Black Cab נוגנו לעיתים קרובות ברדיו הממלכתי בשוודיה, וזמן קצר לאחר מכן הוחתם לקמן בחברת התקליטים האמריקאית Secretly Canadian להפצת אלבומיו מחוץ למדינה.
עם חברת התקליטים החדשה יצא לקמן לסיבוב הופעות עולמי והוציא ב-2004 את אלבום הבכורה When I Said I Wanted to Be Your Dog. האלבום הכיל שירים שהוקלטו בין 2000 ל-2004, והופצו באופן עצמאי בעבר בחלקם. הסינגל You Are the Light מתוך האלבום הפך ללהיט רדיו מצליח, הוא לווה בקליפ ששודר לעיתים קרובות בערוץ MTV הנורדי וב-ZTV. בשוודיה הגיע האלבום למקום השישי במצעד הלאומי. לקמן היה מועמד לשלושה פרסי גראמי שוודיים, שלושה פרסי P3 Guld ושלושה פרסי מניפסט - כולם בשוודיה. האלבום הוכתר כאלבום השנה על ידי מגזין הצעירים השוודי Nöjesguiden.
בדצמבר 2003 הופיע לקמן עם חוזה גונזלס באולם הקונצרטים של גטבורג, הופעה שצולמה ושודרה בטלוויזיה הממלכתית בשוודיה ב-2005. ביוני של אותה שנה יצא דיסק האוסף, Oh You're So Silent Jens. הוא איגד את שלושת המיני-אלבומים הראשונים של לקמן, ונוספו לו כמה שירים אחרים. גרסת הכיסוי של לקמן לשיר Your Beat Kicks Back Like Death של סקאוט ניבלט הופיע באוסף SC100 של Secretly Canadian.
ב-5 בספטמבר 2007 הוציא לקמן את אלבומו השני בשוודיה, Night Falls Over Kortedala. האלבום יצא בהפצה עולמית ב-7 באוקטובר באותה שנה והגיע למקום ה-192 במצעד 200 האלבומים של בילבורד ולמקום ה-24 במצעד העצמאי. עם יציאת האלבום נתן לו אתר ביקורות המוזיקה פיצ'פורק ציון של 9 מתוך 10. האלבום נכלל במקום ה-23 ברשימת האלבומים הטובים של אותה שנה של המגזין וילג' ווייס, אשר סקר את דעתם של 577 מבקרי מוזיקה, והופיע גם ברשימת האלבומים הטובים של השנה של ה-New York Times.
ב-2012 יצא אלבומו השלישי של לקמן, I Know What Love Isn't.
במשך השנים התאפיינו הופעותיו של לקמן בסגנונות שונים: לעיתים הוא נוהג להופיע לבדו עם גיטרה ונגן דיסקים; לפעמים הוא מבצע גרסאות א-קפלה של שיריו; ובפעמים אחרות הוא מופיע בליווי מקהלה ורביעיית כלי מיתר. בסיבוב ההופעות שקיים ב-2008 לווה על ידי להקה שהורכבה כולה מנשים לבושות לבן, שהוסיפו קולות רקע ואף כלי נשיפה.
דיסקוגרפיה > אלבומים

2004 - When I Said I Wanted to Be Your Dog
2007 - Night Falls Over Kortedala
2012 - I Know What Love Isn't
דיסקוגרפיה > מיני-אלבומים

2000 - The Insect EP (הוצאה עצמאית ב-20 עותקים)
2003 - מיני-אלבום על תקליט 7 אינץ' ב-250 עותקים
2004 - Maple Leaves EP
2004 - Rocky Dennis
2004 - I Killed a Party Again (הוצאה עצמאית ב-100 עותקים)
2004 - Julie (הוצאה עצמאית ב-2000 עותקים)
2004 - You Are the Light
2005 - The Opposite of Hallelujah
2005 - Live at Stora Teatern
2005 - You Deserve Someone Better Than a Bum Like Me
2005 - USA October 2005
2007 - Kalendervägen 113.D (בונוס עם העותקים הראשונים של Night Falls Over Kortedala)
2011 - An Argument With Myself
דיסקוגרפיה > אוספים

2005 - Oh You're So Silent Jens (אוסף סינגלים, מיני-אלבומים וקטעים שמופיעים בפעם הראשונה)
דיסקוגרפיה > סינגלים

2004 - ינס לקמן וחוזה גונזלס - (If You Ever Need A Stranger (To Sing At Your Wedding (הופץ ב-300 עותקים)
2004 - ינס לקמן ואל פרו דל מר - I Don't Know If She's Worth 900 Kronor
2006 - ינס לקמן ובלאד מיוזיק - A Sweer Summer's Night on Hammer Hill
2007 - Friday Night at the Drive-In Bingo (הופץ ב-800 עותקים)
לה גולו

| --- | --- |

 לידה:  12 ביולי 1866 קלישי, צרפת 
 פטירה:  30 בינואר 1929 (בגיל 62) הרובע העשירי של פריז, צרפת 
 מדינה:  צרפת 
 מקום קבורה:  בית הקברות של מונמארטר 
 
כרזת פרסומת למולין רוז' שצייר טולוז לוטראק בכיכובה של לה גולו
לָה גּוּלוּ (בצרפתית: La Goulue, מילולית: "הגרגרנית"; שם הבמה של לואיז ובר (Louise Weber; ‏ 12 ביולי 1866 - 29 בינואר 1929) הייתה רקדנית ודוגמנית יהודיה במולן רוז' בפריז. הייתה מיודדת עם הציירים סרה, רנואר וטולוז לוטראק. נודעה כ"מלכת מונמארטר" ו"מלכת הקברט" וכיוצרת ריקוד הקאן קאן.
תחילת דרכה

לה גולו נולדה כלואיז ובר למשפחה יהודית ענייה מאלזס, שהיגרה לפרבר קלישי, הסמוך לפריז. אמה הייתה כובסת, ולואיז עבדה איתה כבר כנערה. בגיל 16 לערך החלה להתגנב ולרקוד במועדוני פריז, בפרט במולן דה לה גאלט במונמרטר.
עד מהרה הפכה לדמות פופולרית בקרב המבקרים במועדונים ובבתי הקפה, בשל אופייה הפתוח ומנהגיה הפרובוקטיביים, בהם חשיפת ביריותיה בשעת הריקוד, הנפת רגל ישרה תוך בעיטה שהעיפה כובעו של צופה היישוב סמוך לבמה ולגימה מהירה של כוסות משקה המוצבות על שולחות הצופים, שהיא אשר זיכתה אותה בכינוי הבמה שלה. כבר בתחילת דרכה הכירה את רנואר והחלה לדגמן עבורו כמו גם את הצלם אשיל דלמה (Achille Delmaet), שצילם צילומי עירום שלה.
מולין רוז'

כאשר נפתח מועדון המולין רוז' ב-1889 הייתה לה גולו, בת ה-23, הכוכבת הראשית שלו. היא נהגה להופיע בריקוד שנקרא chahut ("מְהוּמָה") ממנו התפתח ריקוד הקאן-קאן. בן זוגה הקבוע, אשר אימץ את שם הבמה ולנטין לה דסוסֶה (Valentin le Désossé), היה בעצם סוחר יין בשם ז'אק רנודאן (Jacques Renaudin) שרקד במועדון להנאתו וללא תשלום. באותה עת הפכה לה גולו לידוענית והצייר אנרי טולוז לוטראק, שהיה לקוח קבוע במועדון, הרבה לציירה, הן עבור כרזות פרסומת והן בציורים אמנותיים. כן דגמנה עבור הצייר ז'ורז' סרה (לסדרת ציוריו studio per le chahut מ-1889). בין לה גולו לרקדנית הכוכבת השנייה של המועדון, ג'יין אבריל (Jane Avril), התפתחה (או הובערה במתכוון על ידי המועדון) יריבות תוססת.
דעיכה

ב-1895, בשיא הצלחתה הן בפרסום והן ברווחים, החליטה לה גולו לעזוב את המולין רוז' ולצאת לחיים עצמאיים. היא השקיעה בבניית מופע רביו שנועד לנדוד בין ירידים ואולמות מופעים. אולם, הקהל שנהר לראות אותה במולין רוז' לא פקד את המופעים הללו, דבר שגרם להתרוששותה ולהיעלמותה מהעין הציבורית. לה גולו שקעה בדיכאון ובאלכוהוליזם.
בשנת 1928 חזרה לה גולו למונמארטר עניה וחסרת כל, והחלה להתפרנס ממכירת בוטנים, גפרורים וסיגריות בפינת רחוב סמוכה למולין רוז'. כעבור שנה היא מתה, בגיל 62. בתחילה נקברה בבית הקברות פנטין, אך מאוחר יותר שרידיה הועברו לבית הקברות של מונמארטר.
התייחסויות בתרבות

מלבד הציורים שהותירו הציירים בני תקופתה, הופיעה דמותה של לה גולו במספר סרטים בהם "מולן רוז'" של הבמאי ג'ון יוסטון מ-1952 ו"קאן-קאן צרפתי" של ז'אן רנואר מ-1954 והיא היוותה השראה לדמויות במחזמר ובסרט קאן-קאן מ-1960.
הערות שוליים

↑  כך כתוב על מצבת קברה
כיתה אל"ף של אמא

| --- | --- |

הכריכה הקדמית של הספר
 מידע כללי
 מאת:  נאוה מקמל-עתיר
 איורים:  חיים רון
 שפת המקור:  עברית
 הוצאה
 הוצאה:  דני ספרים
 תאריך הוצאה:  1995
 קישורים חיצוניים
 הספרייה הלאומית:  990026817010205171
כִּתָּה אָלֶ"ף שֶׁל אִמָּא הוא ספר בעברית לילדים מאת נאוה מקמל-עתיר, אותו הקדישה לאמה. הספר מופיע ברשימת "המלצות לקריאה" של משרד החינוך בנושא "ספרי ילדים העוסקים במעבר מהגן לבית הספר".
עלילה

תום מתכונן לכיתה א', סבתא קונה לו ילקוט, סבא קונה לו קלמר עם כל מה שצריך בפנים, אבא מתרגל אתו את הדרך הבטוחה לבית הספר, ואמא לוקחת אותו לקנות מחברות ומדבקות. אלא שהוא לא ממש שמח ללכת לכיתה א', כי אמא שלו לא תהיה איתו, מפני שאמא שלו מורה, והיא צריכה להיות בבית הספר שלה ולקבל את תלמידי הכיתה שלה.
בהתחלה תום שומר את העצב בבטן, אבל כשהוא מגלה שלאחד מתלמידיה של אמא קוראים גם כן תום – הוא מתפרץ. הוא חושב שאמא שלו אוהבת תום אחר במקומו, אבל היא מרגיעה אותו – זה ממש לא המצב.
הערות שוליים

↑  רשימת "המלצות קריאה" של משרד החינוך בנושא "ספרי ילדים העוסקים במעבר מהגן לבית הספר", באתר משרד החינוך (תאריך עדכון הרשימה, לפי האתר: 14 במאי 2012)
כרמן מירנדה

| --- | --- |

 לידה:  9 בפברואר 1909 Várzea da Ovelha e Aliviada, מחוז פורטו, פורטוגל 
 פטירה:  5 באוגוסט 1955 (בגיל 46) בוורלי הילס, ארצות הברית 
 שם לידה:  María do Carmo Miranda da Cunha 
 שם במה:  A Pequena Notável 
 מקום קבורה:  Cemitério de São João Batista 
 מוקד פעילות:  פורטוגל, ברזיל 
 תקופת הפעילות:  1928–1955 (כ־27 שנים) 
 סוגה:  סמבה, מוזיקת פופ מסורתית 
 סוג קול:  מצו-סופרן, קונטרה אלט 
 שפה מועדפת:  פורטוגזית 
 חברת תקליטים:  RCA רקורדס 
 בן או בת זוג:  David Sebastian 
 פרסים והוקרה:  קצין גבוה במסדר הנסיך הנרי  כוכב בשדרת הכוכבים בהוליווד  מסדר ההצטיינות בתרבות של ברזיל 
 carmenmiranda.com.br
 פרופיל ב-IMDb
 חתימה:  
 
כרמן מירנדה
כרמן מירנדה (בפורטוגזית: Carmen Miranda;‏ 9 בפברואר 1909 – 5 באוגוסט 1955) הייתה זמרת, רקדנית ושחקנית ברזילאית, שהפכה לכוכבת-על בארצות הברית במהלך שנות הארבעים של המאה העשרים.